title: Provedbena uredba Komisije (EU) 2015/1721 оd 22. rujna 2015. o razvrstavanju određene robe u kombiniranu nomenklaturu

text:
               29.9.2015

               HR

               Službeni list Europske unije

               L 252/3

         PROVEDBENA UREDBA KOMISIJE (EU) 2015/1721
   оd 22. rujna 2015.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Radi osiguravanja jedinstvene primjene kombinirane nomenklature koja je priložena Uredbi (EEZ) br. 2658/87 potrebno je donijeti mjere za razvrstavanje robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su Opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a u cilju primjene tarifa i drugih mjera povezanih s trgovinom robom.

               (3)

               U skladu s navedenim općim pravilima, robu opisanu u stupcu 1. tablice u Prilogu ovoj Uredbi potrebno je razvrstati u odgovarajuću oznaku KN iz stupca 2., a na temelju obrazloženja navedenog u stupcu 3. te tablice.

               (4)

               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije izdane za robu na koju se odnosi ova Uredba, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.

               (5)

               Mjere predviđene u ovoj Uredbi u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Roba iz stupca 1. tablice iz Priloga razvrstava se u kombiniranu nomenklaturu u oznaku KN iz stupca 2. te tablice.
   Članak 2.
   Obvezujuće tarifne informacije koje nisu u skladu s ovom Uredbom mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. rujna 2015.

            Za Komisiju,

            u ime predsjednika,

         Heinz ZOUREK

            Glavni direktor za oporezivanje i carinsku uniju

      (1)  SL L 256, 7.9.1987., str. 1.

      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).

      PRILOG

                  Opis robe

                  Razvrstavanje (oznaka KN)

                  Obrazloženje

                  (1)

                  (2)

                  (3)

                  Cijele kućice (Meretrix meretrix, Meretrix lyrata) u školjki, koje su bile podvrgnute toplinskom tretmanu i zatim zamrznute, tijesno upakirane u mrežice, prezentirane u pakiranjima od 10 kg.
                  Tijekom toplinskog tretmana kućice se uranja u vodu na temperaturi između 98 °C i 100 °C tijekom najmanje 7 minuta. Tijekom tog uranjanja temperatura u unutrašnjosti kućica doseže najmanje 90 °C tijekom 90 sekundi.
                  Proizvod nije prikladan za neposrednu potrošnju.

                  1605 56 00

                  Razvrstavanje se utvrđuje u skladu s općim pravilima 1. i 6. za tumačenje kombinirane nomenklature i tekstom oznaka KN 1605 i 1605 56 00.
                  Jednostavno šurenje (blanširanje) koje se sastoji od blagog toplinskog tretmana koji ne obuhvaća kuhanje ne isključuje razvrstavanje u poglavlje 3. (vidjeti i Napomene s objašnjenjem kombinirane nomenklature za poglavlje 3., Općenito, točka 2.). Međutim, kućice koje su bile podvrgnute toplinskom tretmanu kojim temperatura u unutrašnjosti kućica doseže najmanje 90 °C tijekom 90 sekundi ne mogu se smatrati blanširanim nego kuhanim kućicama.
                  Proizvod se stoga razvrstava u oznaku KN 1605 56 00 kao pripremljene kućice.


title: Provedbena uredba Komisije (EU) 2016/1082 оd 22. lipnja 2016. o upisu naziva u registar zaštićenih oznaka izvornosti i zaštićenih oznaka zemljopisnog podrijetla [Oecher Puttes/Aachener Puttes (ZOZP)]

text:
               6.7.2016

               HR

               Službeni list Europske unije

               L 180/3

         PROVEDBENA UREDBA KOMISIJE (EU) 2016/1082
   оd 22. lipnja 2016.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla [Oecher Puttes/Aachener Puttes (ZOZP)]
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 50. stavkom 2. točkom (a) Uredbe (EU) br. 1151/2012, zahtjev Njemačke za upis naziva „Oecher Puttes”/„Aachener Puttes” u registar objavljen je u Službenom listu Europske unije
                   (2).

               (2)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Oecher Puttes”/„Aachener Puttes” potrebno je upisati u registar,

         DONIJELA JE OVU UREDBU:
   Članak 1.
   Naziv „Oecher Puttes”/„Aachener Puttes” (ZOZP) upisuje se u registar.
   Naziv iz prvog stavka odnosi se na proizvod iz razreda 1.2. Mesni proizvodi (kuhani, soljeni, dimljeni itd.) iz Priloga XI. Provedbenoj uredbi Komisije (EU) br. 668/2014 (3).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. lipnja 2016.

            Za Komisiju,

            u ime predsjednika,

         Phil HOGAN

            Član Komisije

      (1)  SL L 343, 14.12.2012., str. 1.

      (2)  SL C 99, 15.3.2016., str. 24.

      (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 (SL L 179, 19.6.2014., str. 36.).


title: Provedbena uredba Komisije (EU) br. 85/2012 od 1. veljače 2012. o izmjeni Priloga Uredbi (EZ) br. 37/2010 o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla, vezano uz tvar altrenogest  Tekst značajan za EGP

text:
               03/Sv. 64

               HR

               Službeni list Europske unije

               262

         32012R0085

               L 030/4

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 85/2012
   od 1. veljače 2012.
   o izmjeni Priloga Uredbi (EZ) br. 37/2010 o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla, vezano uz tvar altrenogest
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta i Vijeća (1), a posebno njezin članak 14. u vezi s člankom 17.,
   uzimajući u obzir mišljenje Europske agencije za lijekove koje je formulirao Odbor za veterinarsko-medicinske proizvode,
   budući da:

               (1)

               U skladu s Uredbom (EZ) br. 470/2009 treba odrediti najveće dopuštene količine rezidua za farmakološki djelatne tvari koje su namijenjene uporabi u Europskoj uniji u veterinarsko-medicinskim proizvodima za životinje za proizvodnju hrane ili u biocidnim proizvodima koji se koriste u stočarstvu.

               (2)

               Farmakološki djelatne tvari i njihova klasifikacija u odnosu na najveće dopuštene količine rezidua u hrani životinjskog podrijetla navedene su u Prilogu Uredbi Komisije (EZ) br. 37/2010 od 22. prosinca 2009. o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla (2).

               (3)

               Altrenogest je trenutačno uključen u tablici 1. Priloga Uredbi (EZ) br. 37/2010 kao dopuštena tvar kod svinja za kožu, masti i jetru, te kod kopitara za masti i jetru.

               (4)

               Europskoj agenciji za lijekove podnesen je zahtjev za mijenjanjem postojećeg unosa za altrenogest.

               (5)

               Odbor za veterinarsko-medicinske proizvode je na temelju procjene predloženih dodatnih podataka preporučio mijenjanje postojeće najveće dopuštene količine (NDK) za altrenogest.

               (6)

               Unos za altrenogest u tablici 1. Priloga Uredbi (EZ) br. 37/2010 stoga treba izmijeniti.

               (7)

               Primjereno je osigurati razuman rok da određene zainteresirane strane poduzmu mjere koje mogu biti potrebne za usklađivanje s novim NDK-om.

               (8)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Prilog Uredbi (EZ) br. 37/2010 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu trećeg dana nakon njezine objave u Službenom listu Europske unije.
   Primjenjuje se od 2. travnja 2012.

      Ova Uredba u cijelosti je obvezujuća i izravno se primjenjuje u svim državama članicama.
      Sastavljeno u Bruxellesu 1. veljače 2012.

            Za Komisiju

            Predsjednik

         José Manuel BARROSO

      (1)  SL L 152, 16.6.2009., str. 11.

      (2)  SL L 15, 20.1.2010., str. 1.
   PRILOG
   Unos za altrenogest u tablici 1. u Prilogu Uredbi (EZ) br. 37/2010 zamjenjuje se sljedećim:

                  Farmakološki djelatna tvar

                  Marker rezidua

                  Vrste životinja

                  NDK

                  Ciljna tkiva

                  Ostale odredbe (u skladu s člankom 14. stavkom 7. Uredbe (EZ) br. 470/2009.)

                  Terapijska klasifikacija

                  „Altrenogest.

                  Altrenogest

                  Svinje

                  4 μg/kg

                  Koža i masti

                  Samo za zootehničku uporabu u skladu s odredbama Direktive 96/22/EZ

                  Tvari koje djeluju na reproduktivni sustav”

                  4 μg/kg

                  Jetra

                  Kopitari

                  4 μg/kg

                  Masti

                  4 μg/kg

                  Jetra


title: Provedbena uredba Komisije (EU) 2016/873 оd 1. lipnja 2016. o izmjeni Uredbe (EZ) br. 690/2008 o priznavanju zaštićenih zona u Zajednici izloženih posebnim rizicima za zdravlje bilja

text:
               2.6.2016

               HR

               Službeni list Europske unije

               L 145/10

         PROVEDBENA UREDBA KOMISIJE (EU) 2016/873
   оd 1. lipnja 2016.
   o izmjeni Uredbe (EZ) br. 690/2008 o priznavanju zaštićenih zona u Zajednici izloženih posebnim rizicima za zdravlje bilja
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2000/29/EZ od 8. svibnja 2000. o mjerama zaštite od unošenja u Zajednicu organizama štetnih za bilje ili biljne proizvode i njihovog širenja unutar Zajednice (1), a posebno njezin članak 2. stavak 1. točku (h),
   uzimajući u obzir zahtjeve koje su podnijeli Finska, Grčka, Irska, Italija, Malta, Portugal, Slovačka, Španjolska i Ujedinjena Kraljevina,
   budući da:

               (1)

               Uredbom Komisije (EZ) br. 690/2008 (2) određene su države članice i određena područja unutar država članica priznati kao zaštićene zone u odnosu na određene štetne organizme. U nekim je slučajevima priznanje odobreno privremeno kako bi se državi članici omogućilo da dostavi potpune informacije potrebne kako bi se pokazalo da predmetni štetni organizmi nisu prisutni u predmetnoj državi članici ili predmetnom području odnosno kako bi se dovršila provedba mjera za iskorjenjivanje tih organizama. Od tada je došlo do znatnih promjena u pogledu fitosanitarnog statusa određenih zaštićenih zona u nekim državama članicama.

               (2)

               Određene općine regija Ribatejo i Oeste u Portugalu priznate su kao zaštićene zone u odnosu na Bemisia tabaci Genn. (europske populacije). Portugal je dostavio informacije prema kojima je Bemisia tabaci (europske populacije) sad prisutna u tim općinama. Te općine stoga više ne bi trebale biti priznate kao zaštićene zone u odnosu na Bemisia tabaci (europske populacije).

               (3)

               Državno područje Grčke priznato je kao zaštićena zona u odnosu na Dendroctonus micans Kugelan, Gilpinia hercyniae (Hartig), Gonipterus scutellatus Gyll., Ips amitinus Eichhof, Ips cembrae Heer i Ips duplicatus Sahlberg do 30. travnja 2016. Prema dodatnim informacijama koje je dostavila Grčka, čini se da na njezinu državnom području ti organizmi i dalje nisu prisutni. Stoga bi Grčka trebala biti priznata kao zaštićena zona u odnosu na te štetne organizme bez vremenskog ograničenja.

               (4)

               Državna područja Irske i Ujedinjene Kraljevine priznata su kao zaštićene zone u odnosu na Dryocosmus kuriphilus Yasumatsu do 30. travnja 2016. Prema dodatnim informacijama koje su dostavile Irska i Ujedinjena Kraljevina, čini se da na njihovu državnom području ti organizmi i dalje nisu prisutni. Stoga bi Irska i Ujedinjena Kraljevina trebale biti priznate kao zaštićene zone u odnosu na taj štetni organizam bez vremenskog ograničenja.

               (5)

               Državno područje Portugala priznato je kao zaštićena zona u odnosu na Dryocosmus kuriphilus Yasumatsu do 30. travnja 2016. Portugal je dostavio informacije prema kojima je Dryocosmus kuriphilus sad prisutna na njegovu državnom području. Portugal stoga više ne bi trebao biti priznat kao zaštićena zona u odnosu na Dryocosmus kuriphilus.

               (6)

               Portugal je zatražio da se područje Azora prizna kao zaštićena zona u odnosu na Globodera pallida (Stone) Behrens i Globodera rostochiensis (Wollenweber) Behrens. Na temelju istraživanja provedenih od 2006. Portugal je dostavio dokaze o tome da ti štetni organizam nisu prisutni na području Azora iako su uvjeti za to povoljni. Trebalo bi međutim provesti daljnja istraživanja. Ta bi istraživanja trebali dodatno pratiti stručnjaci koje ovlasti Komisija. Stoga bi Azori trebali biti priznati kao zaštićena zona u odnosu na Globodera pallida i Globodera rostochiensis samo do 30. travnja 2018.

               (7)

               Irska, Malta i Ujedinjena Kraljevina podnijele su zahtjev za priznavanje njihovih državnih područja kao zaštićenih zona u odnosu na Paysandisia archon (Burmeister). Na temelju istraživanja provedenih od 2007. Irska, Malta i Ujedinjena Kraljevina dostavile su dokaze o tome da predmetni štetni organizam nije prisutan na njihovu državnom području iako su uvjeti za to povoljni. Trebalo bi međutim provesti daljnja istraživanja. Ta bi istraživanja trebali dodatno pratiti stručnjaci koje ovlasti Komisija. Stoga bi Irska, Malta i Ujedinjena Kraljevina trebale biti priznate kao zaštićene zone u odnosu na Paysandisia archon samo do 30. travnja 2018.

               (8)

               Irska i Ujedinjena Kraljevina podnijele su zahtjev za priznavanje njihovih državnih područja kao zaštićenih zona u odnosu na Rhynchophorus ferrugineus (Olivier). Na temelju istraživanja provedenih od 2007. Irska i Ujedinjena Kraljevina dostavile su dokaze o tome da predmetni štetni organizam nije prisutan na njihovu državnom području iako su uvjeti za to povoljni. Trebalo bi međutim provesti daljnja istraživanja. Ta bi istraživanja trebali dodatno pratiti stručnjaci koje ovlasti Komisija. Stoga bi Irska i Ujedinjena Kraljevina trebale biti priznate kao zaštićene zone u odnosu na Rhynchophorus ferrugineus samo do 30. travnja 2018.

               (9)

               Portugal je podnio zahtjev za priznavanje područja Azora kao zaštićene zone u odnosu na Rhynchophorus ferrugineus (Olivier). Na temelju istraživanja provedenih od 2007. Portugal je dostavio dokaze o tome da predmetni štetni organizam nije prisutan na području Azora iako su uvjeti za to povoljni. Trebalo bi međutim provesti daljnja istraživanja. Ta bi istraživanja trebali dodatno pratiti stručnjaci koje ovlasti Komisija. Stoga bi Azori trebali biti priznati kao zaštićena zona u odnosu na Rhynchophorus ferrugineus samo do 30. travnja 2018.

               (10)

               Ujedinjena Kraljevina podnijela je zahtjev za priznavanje njezina državnog područja kao zaštićene zone u odnosu na Thaumetopoea pityocampa Denis & Schiffermüller. Na temelju istraživanja provedenih od 2013. Ujedinjena Kraljevina dostavila je dokaze o tome da predmetni štetni organizam nije prisutan na njezinu državnom području iako su uvjeti za to povoljni. Trebalo bi međutim provesti daljnja istraživanja. Ta bi istraživanja trebali dodatno pratiti stručnjaci koje ovlasti Komisija. Stoga bi Ujedinjena Kraljevina trebala biti priznata kao zaštićena zona u odnosu na Thaumetopoea pityocampa samo do 30. travnja 2018.

               (11)

               Državno područje Irske priznato je kao zaštićena zona u pogledu Thaumetopoea processionea L. do 30. travnja 2016. Prema dodatnim informacijama koje je dostavila Irska, čini se da na državnom području Irske ti organizmi i dalje nisu prisutni. Stoga bi Irska trebala biti priznata kao zaštićena zona u odnosu na taj štetni organizam bez vremenskog ograničenja.

               (12)

               Državno područje Ujedinjene Kraljevine, uz iznimku određenih područja u nadležnosti lokalnih tijela, priznato je kao zaštićena zona u odnosu na Thaumetopoea processionea L. samo do 30. travnja 2016. Ujedinjena Kraljevina dostavila je informacije prema kojima je Thaumetopoea processionea sad prisutna u područjima u nadležnosti lokalnih tijela Guildford i Woking. Ta područja stoga više ne bi trebala biti priznata kao dio zaštićene zone Ujedinjene Kraljevine. Na temelju tih informacija čini se da na ostatku državnog područja Ujedinjene Kraljevine, koje je priznato kao zaštićena zona u odnosu na Thaumetopoea processionea L., taj štetni organizam i dalje nije prisutan. Trebalo bi međutim provesti daljnja istraživanja. Ta bi istraživanja trebali dodatno pratiti stručnjaci koje ovlasti Komisija. Stoga bi Ujedinjena Kraljevina, uz iznimku određenih područja u nadležnosti navedenih lokalnih tijela, uključujući Guildford i Woking, trebala biti priznata kao zaštićena zona u odnosu na Thaumetopoea processionea samo do 30. travnja 2018.

               (13)

               Ujedinjena Kraljevina podnijela je zahtjev za priznavanje njezina državnog područja kao zaštićene zone u odnosu na „Candidatus Phytoplasma ulmi”. Na temelju istraživanja provedenih od 2013. Ujedinjena Kraljevina dostavila je dokaze o tome da taj štetni organizam nije prisutan na njezinu državnom području iako su uvjeti za to povoljni. Trebalo bi međutim provesti daljnja istraživanja. Ta bi istraživanja trebali dodatno pratiti stručnjaci koje ovlasti Komisija. Stoga bi Ujedinjena Kraljevina trebala biti priznata kao zaštićena zona u odnosu na „Candidatus Phytoplasma ulmi” samo do 30. travnja 2018.

               (14)

               Državno područja Portugala priznato je kao zaštićena zona u odnosu na Curtobacterium flaccumfaciens pv. flaccumfaciens (Hedges) Col. Budući da je nacionalna proizvodnja sjemena Phaseolus vulgaris i Dolichos (odgovarajuće biljke domaćini) u Portugalu postala zanemariva, Portugal je podnio zahtjev za opoziv statusa zaštićene zone u odnosu na Curtobacterium flaccumfaciens pv. (Hedges) Col. Portugal stoga više ne bi trebao biti priznat kao zaštićena zona u odnosu na Curtobacterium flaccumfaciens pv. flaccumfaciens (Hedges) Col.

               (15)

               Španjolska je priznata kao zaštićena zona u odnosu na Erwinia amylovora (Burr.) Winsl. et al uz iznimku određenih dijelova njezina državnog područja. Španjolska je podnijela zahtjev za opoziv statusa zaštićene zone za autonomnu zajednicu Madrid zbog nedostatka gospodarskog interesa. Stoga autonomna zajednica Madrid više ne bi trebala biti priznata kao dio zaštićene zone Španjolske u odnosu na Erwinia amylovora.

               (16)

               Nadalje, Španjolska je dostavila informacije prema kojima je Erwinia amylovora sad prisutna u autonomnoj zajednici Andaluziji i okruzima („comarcas”) Segrià, Noguera, Pla d'Urgell, Garrigues i Urgell u pokrajini Lleidi („Comunidad autónoma de Catalunya”). Pokazalo se da su mjere poduzete od 2013. do 2015. radi iskorjenjivanja tog štetnog organizma bile neučinkovite. Autonomna zajednica Andaluzija i okruzi („comarcas”) Segrià, Noguera, Pla d'Urgell, Garrigues i Urgell u pokrajini Lleidi („Comunidad autónoma de Catalunya”) stoga više ne bi trebali biti priznati kao dio zaštićene zone Španjolske u odnosu na Erwinia amylovora.

               (17)

               Određeni dijelovi državnog područja Italije priznati su kao zaštićene zone u odnosu na Erwinia amylovora (Burr.) Winsl. et al. Italija je dostavila informacije prema kojima je Erwinia amylovora sad prisutna u općinama Busca, Centallo i Tarantasca u pokrajini Cuneo (Pijemont). Stoga općine Busca, Centallo i Tarantasca u pokrajini Cuneo (Pijemont) više ne bi trebale biti priznate kao dio zaštićene zone Italije u odnosu na Erwinia amylovora.

               (18)

               Državno područje Sjeverne Irske priznato je kao zaštićena zona Ujedinjene Kraljevine u odnosu na Erwinia amylovora (Burr.) Winsl. et al. Ujedinjena Kraljevina dostavila je informacije prema kojima je Erwinia amylovora sad prisutna u općinama Ballinran Upper, Carrigenagh Upper, Ballinran i Carrigenagh u okrugu Down te u izbornom području Dunmurry Cross u Belfastu, okrug Antrim u Sjevernoj Irskoj. Općine Ballinran Upper, Carrigenagh Upper, Ballinran i Carrigenagh u okrugu Down te izborno područje Dunmurry Cross u Belfastu, okrug Antrim u Sjevernoj Irskoj, stoga više ne bi trebale biti priznate kao dio zaštićene zone Ujedinjene Kraljevine u odnosu na Erwinia amylovora.

               (19)

               Određeni dijelovi državnog područja Italije priznati su kao zaštićene zone u odnosu na Erwinia amylovora (Burr.) et al do 30. travnja 2016. Italija je dostavila informacije prema kojima je Erwinia amylovora sad prisutna u pokrajinama Milanu i Vareseu (Lombardija). Te pokrajine stoga više ne bi trebale biti priznate kao dio zaštićene zone Italije. Na temelju tih informacija čini se da na ostatku državnog područja Italije, koje je priznato kao zaštićena zona u odnosu na Erwinia amylovora do 30. travnja 2016., taj štetni organizam i dalje nije prisutan. Trebalo bi međutim provesti daljnja istraživanja. Ta bi istraživanja trebali dodatno pratiti stručnjaci koje ovlasti Komisija. Stoga bi Italija, uz iznimku određenih pokrajina, uključujući Milano i Varese (Lombardija), trebala biti priznata kao zaštićena zona u odnosu na Erwinia amylovora samo do 30. travnja 2018.

               (20)

               Državno područje Slovačke, uz iznimku određenih općina u određenim okruzima, priznato je kao zaštićena zona u odnosu na Erwinia amylovora (Burr.) Winsl. et al. do 30. travnja 2016. Slovačka je dostavila informacije prema kojima je Erwinia amylovora sad prisutna na cijelom području okruga Dunajská Streda. Na temelju tih informacija čini se da na ostatku državnog područja Slovačke, koje je priznato kao zaštićena zona u odnosu na Erwinia amylovora do 30. travnja 2016., taj štetni organizam i dalje nije prisutan. Trebalo bi međutim provesti daljnja istraživanja. Ta bi istraživanja trebali dodatno pratiti stručnjaci koje ovlasti Komisija. Stoga bi Slovačka, uz iznimku određenih općina u određenim okruzima, trebala biti priznata kao zaštićena zona u odnosu na Erwinia amylovora samo do 30. travnja 2018.

               (21)

               Ujedinjena Kraljevina podnijela je zahtjev za priznavanje njezina državnog područja kao zaštićene zone u odnosu na Xanthomonas arboricola pv. pruni (Smith) Vauterin et al. Na temelju istraživanja provedenih od 2013. Ujedinjena Kraljevina dostavila je dokaze o tome da je u dijelovima njezina državnog područja u kojima je došlo do izbijanja tog štetnog organizma taj organizam iskorijenjen ili je njegovo iskorjenjivanje u tijeku te da nije prisutan na njezinu državnom području iako su uvjeti za to povoljni. Trebalo bi međutim provesti daljnja istraživanja. Ta bi istraživanja trebali dodatno pratiti stručnjaci koje ovlasti Komisija. Stoga bi Ujedinjena Kraljevina trebala biti priznata kao zaštićena zona u odnosu na Xanthomonas arboricola pv. pruni samo do 30. travnja 2018.

               (22)

               Irska je podnijela zahtjev za priznavanje njezina državnog područja kao zaštićene zone u odnosu na Ceratocystis platani (J.M. Walter) Engelbr. & T.C. Harr. Na temelju istraživanja provedenih od 2013. Irska je dokazala da predmetni štetni organizam nije prisutan na njezinu državnom području iako su uvjeti za to povoljni. Trebalo bi međutim provesti daljnja istraživanja. Ta bi istraživanja trebali dodatno pratiti stručnjaci koje ovlasti Komisija. Stoga bi Irska trebala biti priznata kao zaštićena zona u odnosu na Ceratocystis platani samo do 30. travnja 2018.

               (23)

               Državno područje Ujedinjene Kraljevine bilo je priznato kao zaštićena zona u odnosu na Ceratocystis platani (J.M. Walter) Engelbr. & T.C. Harr do 30. travnja 2016. Prema dodatnim informacijama koje je dostavila Ujedinjena Kraljevina, čini se da na njezinu državnom području taj štetni organizam i dalje nije prisutan. Stoga bi Ujedinjena Kraljevina trebala biti priznata kao zaštićena zona u odnosu na taj štetni organizam bez vremenskog ograničenja.

               (24)

               Područje otoka Man u Ujedinjenoj Kraljevini priznato je kao zaštićena zona u odnosu na Cryphonectria parasitica (Murill) Barr. do 30. travnja 2016. Prema dodatnim informacijama koje je dostavila Ujedinjena Kraljevina, čini se da na području otoka Mana taj štetni organizam i dalje nije prisutan. Stoga bi otok Man u Ujedinjenoj Kraljevini trebao biti priznat kao zaštićena zona u odnosu na taj štetni organizam bez vremenskog ograničenja.

               (25)

               Državno područje Finske priznato je kao zaštićena zona u odnosu na virus točkastog sušenja rajčice. Finska je dostavila informacije koje upućuju na to da ne može spriječiti ponovno unošenje virusa točkastog sušenja rajčice na svoje državno područje i podnijela zahtjev da je se više ne priznaje kao dio zaštićene zone u odnosu na taj štetni organizam. Finska stoga više ne bi trebala biti priznata kao zaštićena zona u odnosu na virus točkastog sušenja rajčice.

               (26)

               Državno područje Portugala, uz iznimku određenih područja, priznato je kao zaštićena zona u odnosu na virus Citrus tristeza (europski sojevi). Portugal je dostavio informacije prema kojima je virus Citrus tristeza (europski sojevi) sad prisutan u okrugu Odemira (Alentejo). Okrug Odemira (Alentejo) stoga više ne bi trebao biti priznat kao zaštićena zona u odnosu na virus Citrus tristeza (europski sojevi).

               (27)

               Regije Apulija i Sardinija u Italiji priznate su kao zaštićene zone u odnosu na žutilo vinove loze dorée MLO. Prema dodatnim informacijama koje je dostavila Italija, čini se da na u regijama Apulija i Sardinija taj štetni organizam i dalje nije prisutan. Stoga bi regije Apulija i Sardinija u Italiji trebale biti priznate kao zaštićene zone u odnosu na taj štetni organizam bez vremenskog ograničenja.

               (28)

               Radi transparentnosti cijeli se Prilog Uredbi (EZ) br. 690/2008 zamjenjuje.

               (29)

               Uredbu (EZ) br. 690/2008 trebalo bi stoga na odgovarajući način izmijeniti.

               (30)

               Budući da su određena područja u skladu s Uredbom (EZ) br. 690/2008 priznata kao zaštićene zone do 30. travnja 2016., ova bi se Uredba trebala primjenjivati od 1. svibnja 2016. kako bi se osigurao pravni kontinuitet i izbjegli prekidi u trgovanju.

               (31)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Izmjena Uredbe (EZ) br. 690/2008
   Prilog I. Uredbi (EZ) br. 690/2008 zamjenjuje se tekstom iz Priloga ovoj Uredbi.
   Članak 2.
   Stupanje na snagu i primjena
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se od 1. svibnja 2016.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. lipnja 2016.

            Za Komisiju

            Predsjednik

         Jean-Claude JUNCKER

      (1)  SL L 169, 10.7.2000., str. 1.

      (2)  Uredba Komisije (EZ) br. 690/2008 od 4. srpnja 2008. o priznavanju zaštićenih zona u Zajednici izloženih posebnim rizicima za zdravlje bilja (SL L 193, 22.7.2008., str. 1.).

      PRILOG

            „PRILOG I.

               Zone u Zajednici koje su priznate kao ‚zaštićene zone’ u odnosu na štetni organizam/štetne organizme navedene prema njihovu nazivu

                        Štetni organizmi

                        Zaštićene zone: državno područje sljedećih država članica

                  (a)   Kukci, crvi i nematodi, u svim stadijima njihova razvoja

                                    1.

                                       Anthonomus grandis (Boh.)

                        Grčka, Španjolska (Andaluzija, Katalonija, Ekstremadura, Murcia, Valencija)

                                    2.

                                       Bemisia tabaci Genn. (europske populacije)

                        Irska, Portugal (Azori, Beira Interior, Beira Litoral, Entre Douro e Minho i Trás-os-Montes), Finska, Švedska, Ujedinjena Kraljevina

                                    3.

                                       Cephalcia
                                       lariciphila (Klug.)

                        Irska, Ujedinjena Kraljevina (Sjeverna Irska, otok Man i Jersey)

                                    3.1.

                                       Daktulosphaira vitifoliae (Fitch)

                        Cipar

                                    4.

                                       Dendroctonus micans Kugelan

                        Irska, Ujedinjena Kraljevina (Sjeverna Irska, otok Man i Jersey)

                                    4.1.

                                       Dryocosmus kuriphilus Yasumatsu

                        Irska, Ujedinjena Kraljevina

                                    5.

                                       Gilpinia hercyniae (Hartig)

                        Irska, Ujedinjena Kraljevina (Sjeverna Irska, otok Man i Jersey)

                                    6.

                                       Globodera pallida (Stone) Behrens

                        Latvija, Portugal (Azori, do 30. travnja 2018.), Slovenija, Slovačka, Finska

                                    6.1.

                                       Globodera rostochiensis (Wollenweber) Behrens

                        Portugal (Azori, do 30. travnja 2018.)

                                    7.

                                       Gonipterus scutellatus Gyll.

                        Grčka, Portugal (Azori)

                                    8.

                                       Ips amitinus Eichhof

                        Irska, Grčka, Ujedinjena Kraljevina

                                    9.

                                       Ips cembrae Heer

                        Irska, Grčka,Ujedinjena Kraljevina (Sjeverna Irska i otok Man)

                                    10.

                                       Ips duplicatus Sahlberg

                        Irska, Grčka, Ujedinjena Kraljevina

                                    11.

                                       Ips sexdentatus Bőrner

                        Irska, Cipar, Ujedinjena Kraljevina (Sjeverna Irska i otok Man)

                                    12.

                                       Ips typographus Heer

                        Irska, Ujedinjena Kraljevina

                                    13.

                                       Leptinotarsa decemlineata Say

                        Irska, Španjolska (Ibiza i Menorca), Cipar, Malta, Portugal (Azori i Madeira), Finska (okruzi Åland, Häme, Kymi, Pirkanmaa, Satakunta, Turku, Uusima), Švedska (okruzi Blekinge, Gotland, Halland, Kalmar i Skåne), Ujedinjena Kraljevina

                                    14.

                                       Liriomyza bryoniae (Kaltenbach)

                        Irska, Ujedinjena Kraljevina (Sjeverna Irska)

                                    14.1.

                                       Paysandisia archon (Burmeister)

                        Irska (do 30. travnja 2018.), Malta (do 30. travnja 2018.), Ujedinjena Kraljevina (do 30. travnja 2018.)

                                    14.2.

                                       Rhynchophorus ferrugineus (Olivier)

                        Irska (do 30. travnja 2018.), Portugal (Azori, do 30. travnja 2018.), Ujedinjena Kraljevina (do 30. travnja 2018.)

                                    15.

                                       Sternochetus mangiferae Fabricius

                        Španjolska (Granada i Malaga), Portugal (Alentejo, Algarve i Madeira)

                                    15.1.

                                       Thaumetopoea pityocampa Denis & Schiffermüller

                        Ujedinjena Kraljevina (do 30. travnja 2018.)

                                    16.

                                       Thaumetopoea processionea L.

                        Irska, Ujedinjena Kraljevina (nisu uključena područja u nadležnosti sljedećih lokalnih tijela: Barnet, Brent; Bromley; Camden; grad London; grad Westminster; Croydon; Ealing; okrug Elmbridge; okruzi Epsom i Ewell; Guildford; Hackney; Hammersmith i Fulham; Haringey; Harrow; Hillingdon; Hounslow; Islington; Kensington i Chelsea; Kingston upon Thames; Lambeth; Lewisham; Merton; Reading; Richmond Upon Thames; okrug Runnymede; Slough; South Oxfordshire; Southwark; okrug Spelthorne; Sutton; Tower Hamlets; Wandsworth; West Berkshire i Woking) (do. 30. travnja 2018.)

                  (b)   Bakterije

                                    01.

                                    ‚Candidatus Phytoplasma ulmi’

                        Ujedinjena Kraljevina (do 30. travnja 2018.)

                                    1.

                                       Curtobacterium flaccumfaciens pv. flaccumfaciens (Hedges) Col.

                        Grčka, Španjolska

                                    2.

                                       Erwinia amylovora (Burrill) Winslow et al.

                                    —

                                    Estonija, Španjolska (osim autonomnih zajednica Andaluzije, Aragonije, Kastilje i la Manche, Kastilje i Leóna, Ekstremadure, autonomne zajednice Madrida, Murcije, Navarre i La Rioje, pokrajine Guipuzkoe (Baskija), okruga Garrigues, Noguera, Pla d'Urgell, Segrià i Urgell u pokrajini Lleidi ('Comunidad autónoma de Catalunya') i općina Alborache i Turís u pokrajini Valenciji te okruga L'Alt Vinalopó i El Vinalopó Mitjà u pokrajini Alicanteu ('Comunidad Valenciana')), Francuska (Korizika), Italija (Abruzzo, Basilicata, Kalabrija, Kampanija, Lacij, Ligurija, Marche, Molise, Pijemont (osim općina Busca, Centallo i Tarantasca u pokrajini Cuneo), Sardinija, Sicilija, Toskana, Umbrija, Valle d'Aosta), Latvija, Portugal, Finska, Ujedinjena Kraljevina (Sjeverna Irska: osim općina Ballinran Upper, Carrigenagh Upper, Ballinran i Carrigenagh u okrugu Down te u izbornom području Dunmurry Crossu u Belfastu, okrug Antrim, otok Man; Kanalski otoci)

                                    —

                                    i, do 30. travnja 2018., Irska (osim grada Galwaya), Italija (Apulija, Emilija i Romanja (pokrajine Parma i Piacenza), Lombardija (osim pokrajina Milana, Mantove, Sondrija i Varesea), Veneto (osim pokrajina Roviga i Venecije, općina Barbona, Boare Pisani, Castelbaldo, Masi, Piacenza d'Adige, S. Urbano i Vescovana u pokrajini Padovi te područja smještenog južno od autoceste A4 u pokrajini Veroni)), Litva (osim općina Babtai i Kėdainiai (regija Kaunas)), Slovenija (osim regija Gorenjske, Koroške, Maribora i Notranjske te općina Lendava i Renče-Vogrsko (južno od autoceste H4)), Slovačka (osim okruga Dunajská Streda, Hronovce i Hronské Kľačany (okrug Levice), Dvory nad Žitavou (okrug Nové Zámky), Málinec (okrug Poltár), Hrhov (okrug Rožňava), Veľké Ripňany (okrug Topoľčany), Kazimír, Luhyňa, Malý Horeš, Svätuše i Zatín (okrug Trebišov))

                                    3.

                                       Xanthomonas arboricola pv. pruni (Smith) Vauterin et al.

                        Ujedinjena Kraljevina (do 30. travnja 2018.)

                  (c)   Gljivice

                                    01.

                                       Ceratocystis platani (J.M.Walter) Engelbr. & T.C.Harr.

                        Irska (do 30. travnja 2018.), Ujedinjena Kraljevina

                                    02.

                                    Cryphonectria parasitica (Murrill) Barr.

                        Češka, Irska, Švedska, Ujedinjena Kraljevina

                                    1.

                                       Glomerella gossypii Edgerton

                        Grčka

                                    2.

                                       Gremmeniella abietina Morelet

                        Irska, Ujedinjena Kraljevina (Sjeverna Irska)

                                    3.

                                       Hypoxylon mammatum (Wahlenberg) J. Miller

                        Irska, Ujedinjena Kraljevina (Sjeverna Irska)

                  (d)   Virusi i virusoliki organizmi

                                    1.

                                    Virus nekrotične žute žiličavosti

                        Irska, Francuska (Bretanja), Portugal (Azori), Finska, Ujedinjena Kraljevina (Sjeverna Irska)

                                    2.

                                    Virus točkastog sušenja rajčice

                        Švedska

                                    3.

                                    Virus Citrus tristeza (europski sojevi)

                        Grčka (osim regionalnih jedinica Argolide i Hanije), Malta, Portugal (osim Algarvea, Madeire i okruga Odemira u Alenteju)

                                    4.

                                    Žutilo vinove loze dorée MLO

                        Češka, Francuska (Alzas, Champagne-Ardenne, Pikardija (departman Aisne), Ile de France (općine Citry, Nanteuil-sur-Marne i Saâcy-sur-Marne) i Lorena)), Italija (Apulija, Sardinija i Basilicata)”


title: Provedbena uredba Komisije (EU) br. 394/2013 od 29. travnja 2013. o izmjeni Priloga Uredbi (EU) br. 37/2010 o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla u pogledu tvari monepantela  Tekst značajan za EGP

text:
               03/Sv. 070

               HR

               Službeni list Europske unije

               234

         32013R0394

               L 118/17

               SLUŽBENI LIST EUROPSKE UNIJE

               29.04.2013.

      PROVEDBENA UREDBA KOMISIJE (EU) br. 394/2013
   od 29. travnja 2013.
   o izmjeni Priloga Uredbi (EU) br. 37/2010 o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla u pogledu tvari monepantela
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta i Vijeća (1), a posebno njezin članak 14. u vezi s člankom 17.,
   uzimajući u obzir mišljenje Europske agencije za lijekove koje je formulirao Odbor za medicinske proizvode koji se primjenjuju u veterini,
   budući da:

               (1)

               Najveće dopuštene količine rezidua („NDK”) farmakološki djelatnih tvari koje se koriste u Uniji u veterinarsko-medicinskim proizvodima za životinje za proizvodnju hrane ili u biocidnim proizvodima koji se koriste u uzgoju životinja trebalo bi odrediti u skladu s Uredbom (EZ) br. 470/2009.

               (2)

               Farmakološki djelatne tvari i njihova klasifikacija u pogledu NDK u hrani životinjskog podrijetla utvrđeni su u Prilogu Uredbi Komisije (EU) br. 37/2010 od 22. prosinca 2009. o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla (2).

               (3)

               Monepantel je trenutačno uvršten u tablici 1. Priloga Uredbi (EU) br. 37/2010 kao dopuštena tvar u mišićima, masnom tkivu, jetri i bubrezima ovaca i koza, osim životinja koje proizvode mlijeko za prehranu ljudi.

               (4)

               Europskoj agenciji za lijekove dostavljen je zahtjev za proširenje postojećeg unosa za monepantel koji se odnosi na mlijeko ovaca.

               (5)

               U skladu s člankom 5. Uredbe (EZ) br. 470/2009, Europska agencija za lijekove treba razmotriti mogućnost primjene NDK određenih za farmakološki aktivnu tvar u pojedinom prehrambenom proizvodu na drugi prehrambeni proizvod dobiven od iste vrste ili NDK određenih za farmakološki aktivnu tvar kod jedne ili više vrsta na druge vrste. Odbor za medicinske proizvode koji se primjenjuju u veterini preporučio je određivanje NDK za monepantel za mlijeko ovaca i ekstrapolaciju NDK za monepantel s ovčjeg na kozje mlijeko.

               (6)

               Unos za monepantel u tablici 1. Priloga Uredbi (EU) br. 37/2010 trebalo bi stoga izmijeniti kako bi se uključile NDK za ovce i koze koje se odnose na mlijeko.

               (7)

               Primjereno je predvidjeti razuman vremenski rok kako bi dotične zainteresirane strane poduzele mjere koje mogu biti potrebne za usklađivanje s novim NDK.

               (8)

               Mjere predviđene u ovoj Uredbi u skladu su s mišljenjem Stalnog odbora za veterinarsko-medicinske proizvode,

         DONIJELA JE OVU UREDBU:
   Članak 1.
   Prilog Uredbi (EU) br. 37/2010 mijenja se kako je utvrđeno u Prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 29. lipnja 2013.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. travnja 2013.

            Za Komisiju

            Predsjednik

         José Manuel BARROSO

      (1)  SL L 152, 16.6.2009., str. 11.

      (2)  SL L 15, 20.1.2010., str. 1.
   PRILOG
   U tablici 1. Priloga Uredbi (EU) br. 37/2010 unos za monepantel zamjenjuje se sljedećim:

                  Farmakološki djelatna tvar

                  Marker rezidua

                  Vrsta životinje

                  NDK

                  Ciljno tkivo

                  Ostale odredbe
                  (u skladu s člankom 14. stavkom 7. Uredbe (EZ) br. 470/2009)

                  Terapijska klasifikacija

                  „Monepantel

                  Monepantel-sulfon

                  Ovce, koze

                  700 μg/kg
                  7 000 μg/kg
                  5 000 μg/kg
                  2 000 μg/kg
                  170 μg/kg

                  Mišić
                  Masno tkivo
                  Jetra
                  Bubreg
                  Mlijeko

                  Antiparazitici/
                  tvari za suzbijanje endoparazita.”


title: Provedbena uredba Komisije (EU) br. 115/2013 od 8. veljače 2013. o izmjeni Priloga Uredbi (EU) br. 37/2010 o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla vezano uz diklazuril  Tekst značajan za EGP

text:
               03/Sv. 062

               HR

               Službeni list Europske unije

               285

         32013R0115

               L 038/11

               SLUŽBENI LIST EUROPSKE UNIJE

               08.02.2013.

         PROVEDBENA UREDBA KOMISIJE (EU) br. 115/2013
   od 8. veljače 2013.
   o izmjeni Priloga Uredbi (EU) br. 37/2010 o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla vezano uz diklazuril
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta i Vijeća (1), a posebno njezin članak 14. u vezi s člankom 17.,
   uzimajući u obzir mišljenje Europske agencije za lijekove koje je formulirao Odbor za medicinske proizvode za primjenu u veterinarstvu,
   budući da:

               (1)

               Najveće dozvoljene količine rezidua za farmakološki djelatne tvari namijenjene za upotrebu u Uniji u veterinarskim lijekovima za životinje za proizvodnju hrane ili u biocidnim pripravcima koji se koriste u uzgoju životinja određuju se u skladu s Uredbom (EZ) br. 470/2009.

               (2)

               Farmakološki djelatne tvari i njihova klasifikacija u odnosu na najveće dopuštene količine rezidua u hrani životinjskog podrijetla navedene su u Prilogu Uredbi Komisije (EU) br. 37/2010 od 22. prosinca 2009. o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla (2).

               (3)

               Diklazuril je trenutačno uvršten u tablicu 1. u Prilogu Uredbi (EU) br. 37/2010 kao odobrena tvar za sve preživače i svinje samo za oralnu primjenu.

               (4)

               Europskoj agenciji za lijekove podnesen je zahtjev za produženje postojećeg unosa za diklazuril za primjenu kod peradi.

               (5)

               Prema članku 5. Uredbe (EZ) br. 470/2009 Europska agencija za lijekove dužna je razmotriti primjenu najveće dopuštene količine rezidua određene za farmakološki djelatnu tvar u pojedinoj hrani za neku drugu hranu dobivenu od iste vrste odnosno najveće dopuštene količine rezidua utvrđene za farmakološki djelatnu tvar kod jedne ili više vrsta za druge vrste. Odbor za lijekove za primjenu u veterini preporučio je da se odredi najveća dopuštena količina rezidua diklazurila za piliće i fazane, primjenljivo na mišić, kožu i masno tkivo, jetra i bubrege, osim kod životinja od kojih se proizvode jaja za prehranu ljudi, te da se ekstrapolira najveća dopuštena količina rezidua diklazurila za piliće i fazane na ostalu perad, primjenljivo na mišić, kožu i masno tkivo, jetra i bubrege, osim za životinje od kojih se proizvode jaja za prehranu ljudi.

               (6)

               Unos za diklazuril u tablici 1. u Prilogu Uredbi (EU) br. 37/2010 trebalo bi izmijeniti kako bi sadržavao i najveću dopuštenu količinu rezidua za perad.

               (7)

               Primjereno je predvidjeti razumno vremensko razdoblje kako bi zainteresirane strane mogle poduzeti mjere potrebne za usklađenje s novoodređenim najvećim dopuštenim količinama rezidua.

               (8)

               Mjere predviđene u ovoj Uredbi u skladu su s mišljenjem Stalnog odbora za veterinarske lijekove,

         DONIJELA JE OVU UREDBU:
   Članak 1.
   Prilog Uredbi 37/2010 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 10. travnja 2013.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. veljače 2013.

            Za Komisiju

            Predsjednik

         José Manuel BARROSO

      (1)  SL L 152, 16.6.2009., str. 11.

      (2)  SL L 15, 20.1.2010., str. 1.
   PRILOG
   Unos koji se odnosi na diklazuril u tablici 1. u Prilogu Uredbi (EU) br. 37/2010 zamjenjuje se sljedećim:

                  Farmakološki djelatna tvar

                  Marker rezidua

                  Vrste životinja

                  NDK

                  Ciljno tkivo

                  Ostale odredbe (u skladu s člankom 14. stavkom 7. Uredbe (EZ) br. 470/2009)

                  Terapeutska klasifikacija

                  „Diklazuril

                  NIJE PRIMJENLJIVO

                  Sve vrste preživača; svinje

                  NDK nije potreban

                  NIJE PRIMJENJIVO

                  Samo za oralnu primjenu

                  NEMA UNOSA

                  Perad

                  500 μg/kg

                  Mišić

                  Ne primjenjuje se kod životinja od kojih se proizvode jaja za prehranu ljudi

                  Protuupalne tvari/Sredstva djelatna protiv protozoa”

                  500 μg/kg

                  Koža i masno tkivo u prirodnim omjerima

                  1 500 μg/kg

                  Jetra

                  1 000 μg/kg

                  Bubrezi


title: Provedbena uredba Komisije (EU) br. 436/2012 od 23. svibnja 2012. o izmjeni Priloga Uredbi (EU) br. 37/2010 o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla, u dijelu koji se odnosi na tvar azametifos  Tekst značajan za EGP

text:
               03/Sv. 43

               HR

               Službeni list Europske unije

               344

         32012R0436

               L 134/10

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 436/2012
   od 23. svibnja 2012.
   o izmjeni Priloga Uredbi (EU) br. 37/2010 o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla, u dijelu koji se odnosi na tvar azametifos
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta i Vijeća (1), a posebno njezin članak 14. u vezi s njezinim člankom 17.,
   uzimajući u obzir mišljenje Europske agencije za lijekove koje je dao Odbor za medicinske proizvode za veterinarsku uporabu,
   budući da:

               (1)

               Najveće dopuštene količine rezidua (dalje u tekstu „NDK”) za farmakološki djelatne tvari namijenjene uporabi u Uniji u veterinarsko-medicinskim proizvodima za životinje koje se koriste za proizvodnju hrane ili u biocidnim pripravcima koji se koriste u uzgoju životinja treba utvrditi u skladu s Uredbom (EZ) br. 470/2009.

               (2)

               Farmakološki djelatne tvari i njihova klasifikacija u odnosu na najveće dopuštene količine rezidua u hrani životinjskog podrijetla navedene su u Prilogu Uredbi Komisije (EU) br. 37/2010 od 22. prosinca 2009. o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla (2).

               (3)

               Azametifos je trenutačno uvršten u tablicu 1. u Prilogu Uredbi (EU) br. 37/2010 kao dopuštena tvar za vrstu Salmonidae.

               (4)

               Europskoj agenciji za lijekove dostavljen je zahtjev za proširenjem postojećeg unosa za azametifos na sve riblje vrste.

               (5)

               Odbor za medicinske proizvode za veterinarsku uporabu preporučio je da se taj unos proširi te da nema potrebe utvrditi NDK za azametifos u ribama.

               (6)

               Unos za azametifos u tablici 1. u Prilogu Uredbi (EU) br. 37/2010 treba stoga na odgovarajući način izmijeniti.

               (7)

               Mjere predviđene ovom Uredbom u skladu su s mišljenjem Stalnog odbora za veterinarsko-medicinske proizvode,

         DONIJELA JE OVU UREDBU:
   Članak 1.
   Prilog Uredbi (EU) br. 37/2010 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. svibnja 2012.

            Za Komisiju

            Predsjednik

         José Manuel BARROSO

      (1)  SL L 152, 16.6.2009., str. 11.

      (2)  SL L 15, 20.1.2010., str. 1.
   PRILOG
   Unos koji se odnosi na azametifos u tablici 1. u Prilogu Uredbi (EU) br. 37/2010 zamjenjuje se sljedećim:

                  Farmakološki djelatna tvar

                  Marker rezidua

                  Vrsta životinje

                  NDK

                  Ciljno tkivo

                  Ostale odredbe (u skladu s člankom 14. stavkom 7. Uredbe (EZ) br. 470/2009)

                  Terapeutska klasifikacija

                  „Azametifos

                  NIJE PRIMJENLJIVO

                  Ribe

                  NDK nije potreban

                  NIJE PRIMJENLJIVO

                  NEMA UNOSA

                  Antiparazitici/Sredstva za suzbijanje ektoparazita”


title: Provedbena uredba Komisije (EU) br. 418/2014 оd 24. travnja 2014. o izmjeni Priloga Uredbi (EU) br. 37/2010 o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla, s obzirom na tvar ivermektin  Tekst značajan za EGP

text:
               25.4.2014

               HR

               Službeni list Europske unije

               L 124/19

         PROVEDBENA UREDBA KOMISIJE (EU) br. 418/2014
   оd 24. travnja 2014.
   o izmjeni Priloga Uredbi (EU) br. 37/2010 o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla, s obzirom na tvar ivermektin
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta i Vijeća (1), a posebno njezin članak 14. u vezi s člankom 17.,
   uzimajući u obzir mišljenje Europske agencije za lijekove koje je izdao Odbor za veterinarsko-medicinske proizvode,
   budući da:

               (1)

               Najveća dopuštena količina rezidua (NDK) farmakološki djelatnih tvari namijenjenih primjeni u Uniji u veterinarsko-medicinskim proizvodima kod životinja koje se koriste za proizvodnju hrane ili u biocidnim proizvodima koji se koriste u uzgoju životinja treba se utvrditi u skladu s Uredbom (EZ) br. 470/2009.

               (2)

               Farmakološki djelatne tvari i njihova klasifikacija s obzirom na najveće dopuštene količine rezidua u hrani životinjskog podrijetla utvrđene su u Prilogu Uredbi Komisije (EU) br. 37/2010 (2).

               (3)

               Ivermektin je trenutačno uvršten u tablicu 1. Priloga Uredbi (EU) br. 37/2010 kao dopuštena tvar za sve vrste sisavaca koje se koriste za proizvodnju hrane, a primjenjuje se na masno tkivo, jetru i bubrege, ne uključujući životinje od kojih se dobiva mlijeko za ljudsku prehranu.

               (4)

               Komisija je 15. prosinca 2010. zatražila od Europske agencije za lijekove novo mišljenje o tvari ivermektin kako bi se uključila mogućnost utvrđivanja NDK-ova za mišićno tkivo.

               (5)

               Dana 9. lipnja 2011. Odbor za veterinarsko-medicinske proizvode (CVMP) donio je mišljenje kojim preporučuje utvrđivanje NDK-ova za ivermektin u tkivu, uključujući mišiće, za sve vrste sisavaca koje se koriste za proizvodnju hrane.

               (6)

               Komisija je 25. listopada 2011. zatražila da CVMP ponovo razmotri svoje mišljenje od 9. lipnja 2011. i izmijeni dio koji se odnosi na količine rezidua na mjestu ubrizgavanja u dijelu „Ostale odredbe” tablice 1. Priloga Uredbi (EU) br. 37/2010.

               (7)

               CVMP je 12. rujna 2013. donio revidirano mišljenje s preporukom utvrđivanja NDK-ova za ivermektin za sve vrste sisavaca koje se koriste za proizvodnju hrane koji se primjenjuje na mišiće, masno tkivo, jetru i bubrege, ne uključujući životinje od kojih se dobiva mlijeko za ljudsku prehranu. CVMP je u svojem revidiranom mišljenju preporučio da se, u svrhu praćenja rezidua ivermektina, kada je na raspolaganju čitavo truplo uzorkuju masno tkivo, jetra ili bubrezi, a ne mišići, jer se rezidue iz tih tkiva izlučuju sporije nego iz mišića.

               (8)

               Unos za ivermektin u tablici 1. Priloga Uredbi (EU) br. 37/2010 treba stoga izmijeniti kako bi se uključili NDK-ovi za farmaceutsku tvar za sve vrste sisavaca koje se koriste za proizvodnju hrane, a koja se primjenjuje na masno tkivo, jetru i bubrege, ne uključujući životinje od kojih se dobiva mlijeko za ljudsku prehranu.

               (9)

               Zainteresiranim je stranama primjereno omogućiti razuman rok za poduzimanje eventualnih mjera u cilju usklađivanja s novo utvrđenim NDK-ovima.

               (10)

               Mjere predviđene ovom Uredbom u skladu su s mišljenjem Stalnog odbora za veterinarsko-medicinske proizvode,

         DONIJELA JE OVU UREDBU:
   Članak 1.
   Prilog Uredbi (EU) br. 37/2010 mijenja se kako je utvrđeno u Prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

   Primjenjuje se od 24. lipnja 2014.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. travnja 2014.

            Za Komisiju

            Predsjednik

         José Manuel BARROSO

      (1)  SL L 152, 16.6.2009., str. 11.

      (2)  Uredba Komisije (EU) br. 37/2010 od 22. prosinca 2009. o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla (SL L 15, 20.1.2010., str. 1.).

      PRILOG
      U tablici 1. Priloga Uredbi (EU) br. 37/2010 unos za tvar ivermektin zamjenjuje se sljedećim unosom:

                     Farmakološki djelatna tvar

                     Marker rezidua

                     Vrsta životinje

                     NDK

                     Ciljno tkivo

                     Ostale odredbe (u skladu s člankom 14. stavkom 7. Uredbe (EZ) br. 470/2009)

                     Terapijska klasifikacija

                     „Ivermektin

                     22, 23-dihidro-avermektin B 1a

                     Sve vrste sisavaca koji se koriste za proizvodnju hrane

                     30 μg/kg
                     100 μg/kg
                     100 μg/kg
                     30 μg/kg

                     mišićno tkivo
                     masno tkivo
                     jetra
                     bubreg

                     Kod svinja se NDK za masno tkivo odnosi na ‚kožu i masno tkivo u prirodnom omjeru’.
                     Ne smije se primjenjivati za životinje čije se mlijeko proizvodi za prehranu ljudi

                     Tvari protiv parazita/tvari koje djeluju protiv endo i ektoparazita”


title: Provedbena uredba Komisije (EU) br. 968/2014 оd 12. rujna 2014. o izmjeni Provedbene uredbe (EU) br. 170/2013 o utvrđivanju prijelaznih mjera u sektoru šećera zbog pristupanja Hrvatske

text:
               13.9.2014

               HR

               Službeni list Europske unije

               L 272/6

         PROVEDBENA UREDBA KOMISIJE (EU) br. 968/2014
   оd 12. rujna 2014.
   o izmjeni Provedbene uredbe (EU) br. 170/2013 o utvrđivanju prijelaznih mjera u sektoru šećera zbog pristupanja Hrvatske
   EUROPSKA KOMISIJA,
   uzimajući u obzir Ugovor o pristupanju Hrvatske,
   uzimajući u obzir Akt o pristupanju Hrvatske (1), a posebno njegove članke 41. i 16., u vezi s odjeljkom 3. stavkom (a) točkom 4. njegova Prilog IV.,
   budući da:

               (1)

               Provedbenom uredbom Komisije (EU) br. 170/2013 (2) utvrđuju se prijelazne mjere u sektoru šećera zbog pristupanja Hrvatske Uniji. Poglavlje II. odjeljak 2. te Uredbe odnosi se na određivanje i uklanjanje viška količina šećera prisutnog u Hrvatskoj na datum pristupanja. U njemu se posebice utvrđuju rokovi za određivanje viška količina šećera, za njegovo uklanjanje i za dokaze o uklanjanju koje moraju dostaviti utvrđeni gospodarski subjekti u Hrvatskoj. Osim toga, utvrđuju se referentna razdoblja koja će se uzeti u obzir pri izračunavanju troškova za Hrvatsku ako se višak količina ne ukloni.

               (2)

               Provedbenom uredbom Komisije (EU) br. 50/2014 (3) produljeni su rokovi utvrđeni Provedbenom uredbom (EU) br. 170/2013 u mjeri u kojoj se odnose na određivanje viška količina šećera zbog vremena potrebnog za detaljnu analizu informacija koje je dostavila Hrvatska i rasprave s tom državom članicom te kako bi se osigurala pravilna primjena poglavlja II. odjeljka 2. Provedbene uredbe (EU) br. 170/2013. Uzimajući u obzir dodatne informacije koje je Hrvatska dostavila čini se da produljenje rokova Provedbenom uredbom (EU) br. 50/2014 nije dostatno i da je stoga potrebno njihovo dodatno produljenje.

               (3)

               Provedbenu uredbu (EU) br. 170/2013 treba stoga na odgovarajući način izmijeniti.

               (4)

               Mjere predviđene u ovoj Uredbi u skladu su s mišljenjem Odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Provedbena uredba (EU) br. 170/2013 mijenja se kako slijedi:

               1.

               U članku 7. stavku 1. riječi „30. rujna 2014.” zamjenjuju se riječima „31. prosinca 2014.”.

               2.

               U članku 9. stavku 1. riječi „30. lipnja 2015.” zamjenjuju se riječima „30. rujna 2015.”.

               3.

               Članak 10. mijenja se kako slijedi:

                           (a)

                           riječi „30. lipnja 2015.” zamjenjuju se riječima „30. rujna 2015.”;

                           (b)

                           riječi „29. veljače 2016.” zamjenjuju se riječima „31. svibnja 2016.”.

               4.

               Članak 11. mijenja se kako slijedi:

                           (a)

                           u stavku 1. riječi „30. rujna 2015.” zamjenjuju se riječima „31. prosinca 2015.”;

                           (b)

                           u stavku 2. četvrtom podstavku riječi „30. lipnja 2015.” zamjenjuju se riječima „30. rujna 2015.”.

               5.

               Članak 12. mijenja se kako slijedi:

                           (a)

                           u stavku 1. riječi „31. listopada 2015.” zamjenjuju se riječima „31. siječnja 2016.”;

                           (b)

                           stavak 2. mijenja se kako slijedi:

                                       i.

                                       u prvom podstavku riječi „30. lipnja 2015.” zamjenjuju se riječima „30. rujna 2015.”;

                                       ii.

                                       u drugom podstavku riječi „29. veljače 2016.” zamjenjuju se riječima „31. svibnja 2016.”;

                                       iii.

                                       u trećem podstavku riječi „31. prosinca 2015.” zamjenjuju se riječima „31. ožujka 2016.”.

         Članak 2.
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. rujna 2014.

            Za Komisiju

            Predsjednik

         José Manuel BARROSO

      (1)  SL L 112, 24.4.2012., str. 10.

      (2)  Provedbena uredba Komisije (EU) br. 170/2013 оd 25. veljače 2013. o utvrđivanju prijelaznih mjera u sektoru šećera zbog pristupanja Hrvatske (SL L 55, 27.2.2013., str. 1.).

      (3)  Provedbena uredba Komisije (EU) br. 50/2014 оd 20. siječnja 2014. o izmjeni Provedbene uredbe (EU) br. 170/2013 o utvrđivanju prijelaznih mjera u sektoru šećera zbog pristupanja Hrvatske (SL L 16, 21.1.2014., str. 11.).


title: Provedbena uredba Komisije (EU) br. 84/2012 od 1. veljače 2012. o izmjeni Priloga Uredbi (EZ) br. 37/2010 o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla, vezano uz tvar fenoksimetilpencilin  Tekst značajan za EGP

text:
               03/Sv. 62

               HR

               Službeni list Europske unije

               225

         32012R0084

               L 030/1

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 84/2012
   od 1. veljače 2012.
   o izmjeni Priloga Uredbi (EZ) br. 37/2010 o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla, vezano uz tvar fenoksimetilpencilin
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta (1), a posebno njezin članak 14. u vezi s člankom 17.,
   uzimajući u obzir mišljenje Europske agencije za lijekove koje je formulirao Odbor za veterinarsko-medicinske proizvode,
   budući da:

               (1)

               U skladu s Uredbom (EZ) br. 470/2009 treba uspostaviti najveće dopuštene količine rezidua za farmakološki djelatne tvari koje su namijenjene uporabi u Europskoj uniji u veterinarsko-medicinskim proizvodima za životinje za proizvodnju hrane ili u biocidnim proizvodima koji se koriste u stočarstvu.

               (2)

               Farmakološki djelatne tvari i njihova klasifikacija u vezi s najvećim dopuštenim količinama rezidua u hrani životinjskog podrijetla navedene su u Prilogu Uredbi Komisije (EZ) br. 37/2010 od 22. prosinca 2009. o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla (2).

               (3)

               Fenoksimetilpencilin trenutačno je uključen u tablici 1. Priloga Uredbi (EZ) br. 37/2010, kao dopuštena tvar kod svinja za mišiće, jetru i bubrege, kao i kod peradi za mišiće, kožu i masti, jetru i bubrege, osim kod životinja čija jaja su namijenjena za prehranu ljudi.

               (4)

               Europskoj agenciji za lijekove podnesen je zahtjev za proširenje postojećeg unosa za fenoksimetilpencilin tako da se uključe i jaja peradi.

               (5)

               Odbor za veterinarsko-medicinske proizvode je preporučio najveću dopuštenu količinu (dalje u tekstu: NDK) za fenoksimetilpencilin kod svinja za mišiće, jetru i bubrege, kao i kod peradi za mišiće, kožu i masti, jetru, bubrega i jaja.

               (6)

               Unos za fenoksimetilpencilin u tablici 1. Priloga Uredbi (EZ) br. 37/2010 stoga treba izmijeniti, kako bi se uključila NDK za jaja peradi.

               (7)

               Primjereno je osigurati razuman rok da određene zainteresirane strane poduzmu mjere koje mogu biti potrebne za usklađivanje s novim NDK-om.

               (8)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Prilog Uredbi (EZ) br. 37/2010 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu trećeg dana nakon njezine objave u Službenom listu Europske unije.
   Ona se primjenjuje od 2. travnja 2012.

      Ova Uredba u cijelosti je obvezujuća i izravno se primjenjuje u svim državama članicama.
      Sastavljeno u Bruxellesu 1. veljače 2012.

            Za Komisiju

            Predsjednik

         José Manuel BARROSO

      (1)  SL L 152, 16.6.2009., str. 11.

      (2)  SL L 15, 20.1.2010., str. 1.
   PRILOG
   Unos za fenoksimetilpencilin u tablici 1. u Prilogu Uredbi (EZ) br. 37/2010 zamjenjuje se sljedećim:

                  Farmakološki djelatna tvar

                  Marker rezidua

                  Vrste životinja

                  NDK

                  Ciljna tkiva

                  Ostale odredbe (u skladu s člankom 14. stavkom 7. Uredbe (EZ) br. 470/2009.)

                  Terapijska klasifikacija

                  „Fenoksimetilpencilin

                  Fenoksimetilpencilin

                  Svinje

                  25 μg/kg

                  Mišići

                  NEMA UNOSA

                  Tvari učinkovite protiv infekcija/Antibiotici”

                  25 μg/kg

                  Jetra

                  25 μg/kg

                  Bubreg

                  Perad

                  25 μg/kg

                  Mišići

                  25 μg/kg

                  Koža i masti

                  25 μg/kg

                  Jetra

                  25 μg/kg

                  Bubreg

                  25 μg/kg

                  Jaja


title: Provedbena uredba Komisije (EU) 2016/1019 оd 23. lipnja 2016. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               24.6.2016

               HR

               Službeni list Europske unije

               L 166/7

         PROVEDBENA UREDBA KOMISIJE (EU) 2016/1019
   оd 23. lipnja 2016.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. lipnja 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MA

                  135,3

                  ZZ

                  135,3

                  0709 93 10

                  TR

                  120,5

                  ZZ

                  120,5

                  0805 50 10

                  AR

                  164,2

                  CL

                  136,1

                  MA

                  100,9

                  TR

                  151,6

                  ZA

                  173,5

                  ZZ

                  145,3

                  0808 10 80

                  AR

                  118,6

                  BR

                  109,7

                  CL

                  138,2

                  CN

                  75,7

                  NZ

                  156,6

                  SA

                  114,4

                  US

                  160,2

                  ZA

                  114,0

                  ZZ

                  123,4

                  0809 10 00

                  TR

                  238,5

                  ZA

                  254,4

                  ZZ

                  246,5

                  0809 29 00

                  TR

                  397,6

                  ZZ

                  397,6

                  0809 30 10 , 0809 30 90

                  TR

                  148,5

                  ZZ

                  148,5

                  0809 40 05

                  TR

                  148,6

                  ZZ

                  148,6

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) 2015/1738 оd 21. rujna 2015. o upisu naziva u registar zaštićenih oznaka izvornosti i zaštićenih oznaka zemljopisnog podrijetla [Lički krumpir (ZOZP)]

text:
               30.9.2015

               HR

               Službeni list Europske unije

               L 253/1

         PROVEDBENA UREDBA KOMISIJE (EU) 2015/1738
   оd 21. rujna 2015.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla [Lički krumpir (ZOZP)]
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 50. stavkom 2. točkom (a) Uredbe (EU) br. 1151/2012, zahtjev Hrvatske za upis naziva „Lički krumpir” u registar objavljen je u Službenom listu Europske unije
                   (2).

               (2)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Lički krumpir” potrebno je upisati u registar,

         DONIJELA JE OVU UREDBU:
   Članak 1.
   Naziv „Lički krumpir” (ZOZP) upisuje se u registar.
   Naziv iz prvog stavka odnosi se na proizvod iz razreda 1.6. Voće, povrće i žitarice, u prirodnom stanju ili prerađeni iz Priloga XI. Provedbenoj uredbi Komisije (EU) br. 668/2014 (3).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. rujna 2015.

            Za Komisiju,

            u ime predsjednika,

         Phil HOGAN

            Član Komisije

      (1)  SL L 343, 14.12.2012., str. 1.

      (2)  SL C 145, 1.5.2015., str. 26.

      (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).